Diari Oficial de la Generalitat Valenciana


Sumari del DOGV 6615, del 23-09-2011 (2011/9645)

RESOLUCIÓ de 21 de setembre de 2011, del director Territorial d'Educació, Formació i Ocupació, d'Alacant, per mitjà de la qual es determina la composició de la Mesa Permanent de Contractació per a l'adjudicació de servicis de bar-cafeteria de centres docents públics de nivell no universitari d'esta província.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6615

Data del DOGV
:   23-09-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/9645


Data del document
:   21-09-2011

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * contracte de serveis
    * adjudicació de contracte administratiu

RESOLUCIÓ de 21 de setembre de 2011, del director Territorial d'Educació, Formació i Ocupació, d'Alacant, per mitjà de la qual es determina la composició de la Mesa Permanent de Contractació per a l'adjudicació de servicis de bar-cafeteria de centres docents públics de nivell no universitari d'esta província. [2011/9645]  
En virtut del que disposa l'article 21 del Reial Decret 817/2009, de 8 de maig, pel que es desenvolupa parcialment la Llei 30/2007, de 30 d'octubre, de Contractes del Sector Públic, així com allò que s'ha determinat en la clàusula 12.1 del plec tipus de Clàusules Administratives Particulars, que regix la contractació per mitjà de procediment obert dels contractes de bar-cafeteria dels centres docents públics de nivell no universitari; i d'acord amb el que establix la Resolució de 22 de juny de 2010, del conseller d'Educació, per la que es deleguen determinades atribucions en els òrgans superiors i directius i en els directors territorials del departament (DOCV núm. 6301), o normativa que puga substituir-la o complementar-la, resolc:  
Nomenar com membres permanents de la mesa de contractació, per a l'adjudicació dels servicis de bar-cafeteria dels centres docents públics de la província d'Alacant, als següents:  
- President: òrgan de contractació o persona que designe.  
- Vocals:  
- Un/a representant de l'Advocacia General de la Generalitat o persona que designe.  
- Un/a representant de la Intervenció Territorial de la Conselleria d'Hisenda i Administració Pública o persona que designe.  
- Un/a representant de l'òrgan proponent.  
- Un/a director/a d'un centre docent o persona que es designe.  
- Secretari/a: un/a funcionari/a adscrit/a a l'òrgan de contractació.  
  
De conformitat amb el que establixen els articles 107, 116 i 117 de Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició, o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació: el recurs de reposició haurà d'interposar-se davant del director territorial d'Educació, Formació i Ocupació, d'Alacant, en el termini d'un mes a comptar de l'endemà de la seua notificació. El recurs contenciós administratiu haurà de plantejar-se davant del Jutjat Contenciós Administratiu d'Alacant en el termini de dos mesos a comptar de l'endemà de la seua notificació.  
  
Alacant, 21 de setembre de 2011.- El conseller d'Educació, Formació i Ocupació, p. d. (RC 22.06.2010, DOCV núm. 6301, d'01.07.2010) el director territorial: Valero Antonio Alías Tudurí.